**Ako digitálne riešenie zmení podobu projektového manažmentu v roku 2024 aj mnoho rokov potom**

27. novembra 2023 – Projektové riadenie v stavebníctve je jednou z najnáročnejších a zároveň najdôležitejších súčastí každého projektu. V čase, keď rastú náklady na financovanie, ubúda kvalifikovaných pracovníkov, stavebné materiály sú stále drahšie a dopyt klesá, je nutná zmena. Dlhodobo zavedené procesy je potrebné prehodnotiť a využiť technologické možnosti dnešnej doby, aby sme zostali konkurencieschopní. Iba tie spoločnosti, ktoré budú spôsobilé dynamicky a adekvátne reagovať na vzniknuté zmeny, v budúcnosti zaznamenajú najrýchlejšie zotavenie a následný rast. **Či už ste čerstvý absolvent vysokej školy, ktorý bol odchovaný novými technológiami, alebo projektový manažér s desiatkami rokov skúseností v stavebníctve, nastupujúci digitálny revolúcia v projektovom manažmente (ďalej len PM) zmení spôsob vašej práce. Ivan Petráš, expert spoločnosti PlanRadar zameriavajúci sa na digitalizáciu procesov počas výstavby a správy realitných projektov, odkrýva, akých konkrétnych oblastí sa dotkne.**

*„V súčasnej dobe 42,5 % firiem nepoužíva na projektové riadenie žiadny špecializovaný softvér. Vzhľadom na to, že desiatky tisíc stavebných profesionálov po celom svete vrátane Slovenska aj naďalej spoliehajú na excelovské tabuľky a kopy papierov, priestor na zmenu je skutočne obrovský,“* opisuje **Ivan Petráš z** [**PlanRadaru**](https://www.planradar.com/sk/?adwords_cid=10501477432-110730121384&adwords_kwd=planradar&utm_content=Brand_-_CZ_-_EM&utm_term=planradar&utm_campaign=Adw-Search-CZ-CZ-Brand&utm_source=adwords&utm_medium=cpc&hsa_acc=3199002697&hsa_cam=10501477432&hsa_grp=110730121384&hsa_ad=521894087985&hsa_src=g&hsa_tgt=kwd-349734130774&hsa_kw=planradar&hsa_mt=b&hsa_net=adwords&hsa_ver=3&gclid=EAIaIQobChMIsvPnoYmeggMVzQQGAB1NvwuiEAAYASAAEgKSxPD_BwE) a dodáva: *„Inovatívne technológie nám umožňujú projektovať novými spôsobmi, čo so sebou však nesie nároky na nové zručnosti, ktoré si treba osvojiť. Hľadať spôsoby, ako lepšie komunikovať, spolupracovať a riešiť problémy na realitných projektoch čo najefektívnejšie, sa ale jednoznačne oplatí. Jednoduchá matematika je nemilosrdná: iba tie firmy, ktoré ponúknu kvalitnejšie projekty bez prekročenia časového a rozpočtového plánu, získajú v budúcnosti viac zákaziek.“*

Profesionáli v oblasti riadenia stavebných projektov nesú obrovskú zodpovednosť. Sú riadiacim centrom celej stavby, kde sa zbiehajú všetky pomyselné nitky. **Ako digitálne technológie ovplyvnia niektoré ich kľúčové povinnosti?**

**# 1: Management času a rozpočtu**

Komplexné plánovanie vyžaduje starostlivú koordináciu rôznych tímov, harmonogramov aj stavebných fáz, rovnako ako efektívne rozdeľovanie zdrojov. Zatiaľ čo náklady musia zostať v rozumných medziach, kvalita nesmie utrpieť. Úplne zásadným, avšak často podceňovaným aspektom je v tomto smere komunikácia a spolupráca. Tradične je založená na osobných schôdzkach, telefonátoch, e-mailoch a niekedy aj listoch. Takéto zhromažďovanie a zdieľanie informácií je časovo veľmi náročné. Existuje väčšie riziko chýb a neobvyklá nie je ani strata niektorých dát. Navyše je občas náročné identifikovať, kto je za konkrétnu úlohu zodpovedný.

Na druhej strane digitálne riešenia určené priamo pre stavebných profesionálov ponúkajú projektovým manažérom jednotné miesto na komunikáciu, zdieľanie informácií i riadenie stavebných úloh. Zber dát prebieha v reálnom čase, takže všetky relevantné tímy majú prístup k aktuálnym údajom bez toho, aby dochádzalo k ich strate. *„Štatistiky a užívateľské metriky poskytujú presný prehľad o tom, čo sa v rámci projektu deje, a umožňujú zodpovedajúce prideľovanie zdrojov. Softvér navyše podporuje nastavenie termínov a automatických upomienok, ktoré sú zasielané priamo konkrétnym pracovníkom,“* popisuje **Petráš**.

**# 2: Priebežný reporting**

Mnoho projektových manažérov musí tráviť niekoľko hodín týždenne tvorbou reportov o priebehu výstavby či čerpaní rozpočtov. Celkom bežne prebieha takýto zber dát z rôznych zdrojov a ich „ručné“ dopĺňanie do reportov stojí veľa dodatočnej práce v kancelárii. Najmä pokiaľ sa dáta nachádzajú u rôznych subdodávateľov alebo pokiaľ je potrebné pridávať aj konkrétne výrezy stavebných výkresov či fotografie.

Digitálny prístup k rovnakej problematike naopak umožňuje ukladať všetky potrebné dáta priebežne. Následne nie je nutné tráviť hodiny ich hľadaním, preberaním a záverečnou kompiláciou. *„Softvér automaticky generuje údaje napríklad o množstve chýb, nákladoch na prepracovanie či počte absolvovaných kontrol na stavenisku. Vytvárať a exportovať kompletné reporty vrátane dokumentov, obrázkov, zvukového záznamu alebo videa je potom možné jedným kliknutím. K dispozícii sú ako hotové šablóny, ktoré si jednoducho prispôsobíte, alebo si navrhnete svoje vlastné na mieru,“* vysvetľuje **Petráš**.

**# 3: Riadenie reklamácií**

Projektoví manažéri musia tiež zabezpečiť, aby dokončená stavba nevykazovala žiadne chyby a bola v súlade so všetkými predpismi tak, aby náklady na následné reklamácie boli čo najnižšie. Avšak aj napriek dôkladnej príprave nie je žiadny stavebný projekt bez problémov. Každý, kto sa zaoberá riadením projektov, určite niekedy zažil situáciu, kedy bola pri kontrole zistená stavebná vada. Úlohou projektového manažéra je zistiť, ako k chybe došlo. Bola na strane vykonávajúceho remeselníka, alebo za ňu môže problém v komunikácii medzi zamestnancami? Ktoré účastníkov projektu je potrebné kontaktovať pre rýchle objasnenie skutočností? Tradičné prístupy k PM nanešťastie ponúkajú oveľa menej možností, ako skutočne preukázať, kto a čo urobil. Bežne sa stáva, že veľké množstvo stavebnej dokumentácie sa rôznym prenášaním zduplikuje, čiastočne stratí alebo jednoducho zostarne, pretože zmeny nie sú vykonané včas. Vznikajú potom situácie, keď projektový manažér nemôže preukázať, že chybu spôsobil konkrétny dodávateľ a vo finále musí niesť zodpovednosť sám.

V priamom kontraste k vyššie uvedenému pôsobia digitálne platformy, ktoré umožňujú pracovať so stavebnou dokumentáciou rovno na stavenisku pomocou smartfónu či tabletu. Všetky dáta o chybách sa vďaka tomu zhromažďujú v reálnom čase vo forme textu, obrázkov, videa či hlasovej správy. Potom ich možno okamžite zdieľať so zodpovednou stranou. *„Žiadne dáta sa nestrácajú a sú dostupné aj niekoľko rokov spätne na jednom bezpečnom, centralizovanom mieste na cloude. Tým, že znížite riziká na vašej strane, získate väčší pokoj,“* hovorí **Petráš**.

**# 4: Odovzdávanie**

Postupy pri odovzdávaní zaberú veľa času, pretože každý detail v budove musí byť zaznamenaný a zanesený do kompletných reportov. Tieto protokoly slúžia ako vzájomná ochrana ako pre projektového manažéra, tak investora aj prípadné ďalšie strany. Tradičné odovzdávanie je časovo veľmi náročné. Informácie o stavebnom projekte sú spravidla rozptýlené na viacerých miestach, v rámci rôznych tímov a spoločností a zároveň uchovávané v širokom spektre formátov. Projektový manažér môže stráviť až týždne iba „naháňaním ľudí“. Navyše následné chyby alebo spontánne zmeny prejednávané počas procesu odovzdávania v budove nie je možné ad hoc implementovať do odovzdávacieho protokolu.

Výhodou moderných technológií je, že protokoly je možné generovať automaticky v priebehu niekoľkých sekúnd. Ich formát je navyše možné prispôsobiť požiadavkám klienta aj zmluvným záväzkom. Ku každému protokolu ide pripojiť mediálne súbory a štatistické údaje, a to vrátane grafov alebo tabuliek. Pretože je všetko dokumentované digitálne, majú projektoví manažéri aj investori neustále možnosť sledovať dokončené práce, chyby atď. Súčasne zmeny v odovzdávacom protokole môžu vykonať ad hoc počas záverečnej kontroly na mieste. *„Digitálne riešenie významne urýchľuje tvorbu odovzdávacích protokolov a znamená, že tento proces zvládnete dokončiť niekoľko hodín namiesto dní až týždňov,“* uzatvára **Ivan Petráš**.

**Riadenie stavebných projektov v modernej ére: s digitálnou aplikáciou**

Jedným z popredných riešení pre digitalizáciu procesov v stavebníctve je platforma od PlanRadaru. Ide o stavebný a realitný softvér s intuitívnym používaním, ktorý nevyžaduje žiadne predchádzajúce odborné znalosti informačných technológií. Zaškolenie pracovníkov je vďaka tomu ľahké. Veľkou výhodou je, že ho je možné individuálne nakonfigurovať a prispôsobiť potrebám konkrétnych tímov.

**Aké konkrétne výhody PlanRadar prináša?**

|  |  |
| --- | --- |
| **Funkcia** | **Prínosy v praxi** |
| Digitálny stavebný denník | Automatické a digitálne zaznamenávanie stavebnej činnosti. |
| Kontrolné zoznamy | Stovky prispôsobiteľných zoznamov a šablón. |
| Režim off-line | Prístup k aplikácii odkiaľkoľvek a z akéhokoľvek zariadenia (chytrého telefónu či tabletu) aj bez bezprostredného pripojenia k internetu. |
| Vytváranie sietí | Priame správy, prístupové oprávnenia a zdieľanie najaktuálnejších dokumentov so zamestnancami, zákazníkmi i dodávateľmi. |
| Dokumentácia | Možnosť nahrávať fotografie, videá, zvukové alebo textové súbory priamo do platformy. |
| Harmonogram výstavby | Vytváranie Ganttových grafov, sledovanie harmonogramov i pokroku v reálnom čase. |
| Digitálna auditná stopa | Podpora v prípade škody pomocou automaticky zaznamenaných dôkazov. |
| 15+ jazykov | Práca v jazyku, ktorý si sami zvolíte. |

**Pre viac informácií, prosím, kontaktujte:**

Crest Communications, a.s.

Tereza Štosová

Account Executive

E-mail: [tereza.stosova@crestcom.sk](mailto:tereza.stosova@crestcom.sk)

www.crestcom.cz

PlanRadar GmbH

Radek Vodička

E-mail: [r.vodicka@planradar.com](mailto:r.vodicka@planradar.com)

www.planradar.com

**O spoločnosti PlanRadar**

PlanRadar je softwarové riešenie pre stavebných a realitných profesionálov pôsobiacich na báze SaaS (z anglického Software as a Service). Umožňuje  svojím užívateľom vzdialene sa pripojiť ku cloudovej aplikácii a používať ju z akéhokoľvek miesta prostredníctvom internetu. Je možné ju využiť pre stavebnú dokumentáciu a dozor na stavenisku, riadenie porúch a úloh, odovzdávanie projektov, ich následnú správu a údržbu a pod. Prostredníctvom aplikácie, ktorá je vhodná pre všetky prehliadače a všetky typy smart telefónov a tabletov (iOS, Android a Windows), je možné sledovať, zaznamenávať a zdieľať s vaším tímom akékoľvek informácie prostredníctvom digitálnych stavebných plánov alebo BIM modelu. Digitalizácia pracovných postupov zlepšuje spoluprácu medzi všetkými účastníkmi stavebného procesu, znižuje počet chýb a šetrí čas. Zákazníci spoločnosti PlanRadar hlásia úsporu až 7 pracovných hodín týždenne. Spoločnosť so sídlom vo Viedni v Rakúsku a obchodným zastúpením na Slovensku umožňuje viac ako 120 000 užívateľom z viac ako 75 krajín monitorovať, prepájať a riešiť stavebné a realitné projekty po celom svete. Viac informácií o spoločnosti PlanRadar sa dozviete na stránke www.planradar.com/sk/.